Diari Oficial de la Generalitat Valenciana


Sumari del DOGV 713, del 30-11-1987 (1987/810065)

ORDRE de 24 de novembre de 1987, de la Conselleria de Cultura, Educació i Ciència, per la qual és regulat el caràcter de la jornada laboral corresponent al día de la votació de les eleccions sindicals als centres docents públics no universitaris.
------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/11/24/(1)/dof/vci/html**

### Dades del document

Número de DOGV
:   713

Data del DOGV
:   30-11-1987

Secció del DOGV
:   DISPOSICIONS GENERALS

Número del document
:   1987/810065


Data del document
:   24-11-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 24 de novembre de 1987, de la Conselleria de Cultura, Educació i Ciència, per la qual és regulat el caràcter de la jornada laboral corresponent al día de la votació de les eleccions sindicals als Centres Públics no universitaris.  
Per Ordre de 17 d'agost de 1987, de la Conselleria d'Administració Pública, han estat convocades eleccions a òrgans de representació en l'Administració de la Comunitat Valenciana.  
Per tal que durant la data assenyalada per a la votació, quede garantida als electors la disponibilitat de temps necessari per a efectuar-la, i alhora quede contemplada l'especialitat que lògicament durant aquesta data ha de comportar la prestació del servei públic educatiu als centres docents públics no universitaris, cal adoptar les mesures corresponents, cosa que mitjançant aquesta Ordre es porta a efecte.  
En atenció d'aquests motius, i fent ús de les facultats que legalment tinc conferides,  
ORDENE:  
Article 1  
Als centres docents públics no universitaris dependents d'aquesta Conselleria que atenen un torn únic, és declarada no lectiva la jornada de vesprada del dia en què el professorat haja d'efectuar la votació per a l'elecció de representants a les Juntes de personal docent de centres públics no universitaris, data la determinació de la qual correspon a les Juntes Electorals de Zona competent, per tal que durant aquest període puguen tenir els electors el corresponent permís per a la votació.  
Article 2  
1. Als centres docents que atenguen mes d'un torn d'alumnes, és declarat no lectiu un període de 3 hores de la jornada laboral corresponent al dia de la votació al qual fa referència l?article anterior, a fi que durant aquest període puguen els electors gaudir del permís corresponent per a la votació.  
2. Aquest període no lectiu l'ha d'establir el Director del Centre, una vegada consultat el claustre de Professors, d'acord amb les necessitats organitzatives i dins del període en què estiga oberta la votació en la Mesa Electoral corresponent.  
Article 3  
1. Sense perjudici del que disposen els articles anteriors, els Directors dels Serveis Territorials d'aquesta Conselleria, queden facultats per a ampliar el caràcter no lectiu de la jornada de dia de la votació en aquells centres en què la distància a la Mesa Electoral, o altres circumstàncies organitzatives especials, així ho aconsellen.  
2. Les Resolucions que segons que disposa l'apartat anterior s'adopten, hauran de ser notificades als Directors del Centres Docents respectius i ser comunicades a la Secretaria General d'aquesta Conselleria amb temps suficient a la data de la votació.  
Article 4  
Els Directors dels Centres Docents públics no universitaris dependents d'aquesta Conselleria faran la publicitat necessària al Centre respectiu sobre el període no lectiu de la jornada laboral del dia de la votació per a coneixement d'electors, d'alumnes i de pares d'alumnes.  
DISPOSICIONS FINALS  
1. Aquesta Ordre vigirà el dia de la publicació al Diari Oficial de la Generalitat Valenciana.  
2. Queda facultada la Secretaria General per a adoptar les Resolucions pertinents per al desenrotllament i l'execució d'aquesta Ordre.  
València, 24 de novembre de 1987.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI